Na temelju članka 32. stavka 1. i članka 33. stavka 1. Zakona o udrugama („Narodne novine“ 74/14) i članka 40. Statua Grada Koprivnice („Glasnik Grada Koprivnice“ broj 4/09, 1/12, 1/13, 3/13 – pročišćeni tekst, 1/18), Gradsko vijeće Grada Koprivnice na \_\_\_ sjednici održanoj \_\_\_ srpnja 2018. godine, donijelo je

**PROGRAM**

**o izmjenama Programa javnih potreba u području djelovanja udruga građana Grada Koprivnice za 2018. godinu**

**Članak 1.**

U Programu javnih potreba u području djelovanja udruga Građana Grada Koprivnice za 2018. godinu („Glasnik Grada Koprivnice“ broj 4/17), u članku 6. brojka „794.000,00“ zamjenjuje se brojkom „674.000,00“ i brojka „500.000,00“ zamjenjuje se brojkom „407.050,00“.

**Članak 2.**

 Ovaj Program stupa na snagu prvog dana od dana objave u „Glasniku Grada Koprivnice“.

GRADSKO VIJEĆE

GRADA KOPRIVNICE

PREDSJEDNIK:

Ivan Pal, prof.

 OBRAZLOŽENJE

 Temeljem članka 32. stavka 1. i članka 33. stavka 1. Zakona o udrugama („Narodne
novine“ 74/14), članka 4. Pravilnika o financiranju javnih potreba Grada Koprivnice
(„Glasnik Grada Koprivnice“ 3/15 i 3/16), članka 4. Pravilnika o financiranju javnih potreba Grada Koprivnice – bez raspisivanja javnog poziva („Glasnik Grada Koprivnice 3/16) i članka 40. Statuta Grada Koprivnice („Glasnik Grada Koprivnice“ broj 4/09, 1/12, 1/13, 3/13-pročišćeni tekst, 1/18), jedinice lokalne samouprave financiraju i ugovaraju provedbu programa i projekata od interesa za opće dobro na temelju provedenog javnog poziva, na temelju posebnog propisa o financiranju javnih potreba ili na temelju pojedinačnih zahtjeva tijekom godine.
 Sukladno iskazanim potrebama građana i dosadašnjih aktivnosti udruga, izvršen je rebalans sredstava za potrebe provođenja aktivnosti, sukladno tome vrše se i Izmjene Programa javnih potreba na način da se utvrđuju novi iznosi planiranih sredstava za rad civilnog društva na području Grada Koprivnice.

Sukladno prije navedenom, predlaže se Gradskom vijeću Grada Koprivnice
donošenje Programa o izmjenama Programa javnih potreba u području djelovanja udruga građana Grada Koprivnice za 2018. godinu.

Nositelj izrade: Predlagatelj akta:

Upravni odjel za društvene djelatnosti

PROČELNICA: GRADONAČELNIK:

Ana Mlinarić, dipl.soc.radnica Mišel Jakšić, dipl. oec.